als_Latn dik_Latn sag_Latn
Roli aktiv i shtetit në zhvillimin ekonomik mungon. Sipas Lëvizjes Vetëvendosje, Qeveria nuk ka një program qeverisës të qartë ekonomik dhe e tëra që iu është ofruar qytetarëve të Kosovës janë vetëm fjalime të mbajtura deri më tani nga kabineti qeveritar dhe asgjë përmbajtjesore.
Këto vlerësime i bëri Vetëvendosje gjatë një konference për media në të cilën udhëheqësit e saj kritikuan programin qeverisës si të mangët dhe me fokusim të vetëm në infrastrukturë duke lënë anash sektorët tjerë.
Visar Ymeri, kryetari i sapo zgjedhur i këtij subjekti politik ka thënë se në program qeverisës shihet qartë se mungon një në mënyrë që ta rrisim ekonominë e Kosovës nga kjo gjendje në të cilën është.
Ymeri tha se është thënë se do të ketë hapje të tregut, do të ketë parime liberale për sa i përket tregtisë me jashtë dhe njëkohësisht do të ketë promovim të investimeve, mirëpo në shumë raste lideri i VV-se tha se kemi parë se investimet veçanërisht në prodhim dhe rritja e prodhimit dhe e vendeve të punës që do të nënkuptonte edhe rritje të mirëqenies së qytetarëve bie ndesh me parimin e hapjes së tregut ose liberalizimit të tregut.
Sipas tij programi qeverisës është në shpërputhje të plotë me një buxhet të miratuar nga qeveria si dhe nga projektimet e parapara në atë buxhet për vitin 2016 dhe 2017.
Ndërsa Naim Hoxha nga Komiteti për Energjetikë në Lëvizjen Vetëvendosje ka thënë se në këtë plan qeverisës sërish thuhet se qytetarët e Kosovës do të kenë energji të mjaftueshme për nevojat e tyre ndërsa në praktikë po dëshmohet e kundërta.
Hoxha me këtë rast ka kritikuar çmimet e larta të energjisë elektrike për çka ka thënë se qeveria e Kosovës nuk ka asnjë mundësi që të ndërhyjë në KEDS e cila tashmë është kompani private.
Sipas Hoxhës Kosova sot nuk e ka rritjen ekonomike aq problem sa e ka problem papunësinë. Sipas tij natyrisht njëra dhe tjetra janë të ndërlidhura por papunësia dhe skamja janë problemet kryesore.
Nga Lëvizja Vetëvendosje është propozuar që unioni i sistemeve energjetike të Kosovës dhe Shqipërisë do të jetë një zgjidhje për problemin e 2020 të zvogëlimit të CO2, ngritjes së energjisë alternative dhe të koefiçiencës./KosovaPress/
...lajmi i plotë është në sistemin me parapagim.
Të gjitha të drejtat e rezervuara nga A.P.L. KosovaPress- COPYRIGHT 2002-2015
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt:
Redaksia: info@kosovapress.com, tel: 0037744507766
Parapagimi: parapagimi@kosovapress.com, tel: +37744966167.
Njëra nga manekinet më të famshme në botë Naomi Kempbell e ka veshur fustanin që e ka mbajtur...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn nno_Latn por_Latn als_Latn als_Latn